ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

...ซามูไร บอนด์
แว่วๆ ว่าช่วงเทศกาลสงกรานต์ ประดิษฐ์ ภัทรประสิทธิ์ รมช.คลัง นำทีมบอร์ดสำนักงานสลากกินแบ่งรัฐบาลไปทัวร์ต่างประเทศเป็นทิวแถว โถๆๆ...นึกแล้วก็สงสารแต่พี่มาร์คกับพี่กรณ์ ต้องมารับมือเหตุการณ์วุ่นวาย
...rr...ขาใหญ่ในวงการค้าสลากสี่แยกคอกวัว บอกว่าช่วงม็อบปิดแยกผ่านฟ้าลีลาศ เจอชาวบ้านอีสานที่แต่เดิมจะขนกันเข้ามาเดินขายลอตเตอรี่ใน กทม. แปรสภาพไปเป็นม็อบเสื้อแดงเพียบ ถามไป...ถามมา...บอกว่าดีๆ เพราะนั่งรถมาก็ฟรี แถมมีเบี้ยเลี้ยง ลอตเตอรี่ที่รับไป ก็ขายในม็อบนั่นแหละ
...rr...ล่าสุดขาเมาท์ในแยกคอกวัว บอกว่ามีหน้าห้องคนใหญ่คนโต เริ่มยกหูโทรศัพท์เจรจาต้าอ้วยกับบรรดายี่ปั๊ว ซาปั๊ว เพราะสำนักงานสลากกำลังจะออกลอตเตอรี่มาอีกโขยงใหญ่ “วงใน” บอกว่าราคาที่ซื้อขายโควตากันในขณะนี้อยู่ที่ใบละ 82 บาทไปแล้ว ไม่ต้องถามว่าจะถึงมือผู้บริโภคเท่าไหร่ จะมีก็แต่งวดวันที่ 16 เม.ย. ที่ผ่านมาเท่านั้น ที่ราคาลอตเตอรี่เหลือ 3 ใบ 200 บาท เพราะเกิดเหตุการณ์ วันที่ 10 เม.ย. ทำให้ลอตเตอรี่ขายไม่ออก